Podobri

СПЕЦИФИКАЦИЯ НА ПРОЕКТА

1.0

24.06.14г.

Мариян Вълчев

# 1. Въведение

Настоящият документ представлява основно описание за проекта, за който е предназначен. Включва основна идея,цели и предназначение. Представя основна функционалност изисквана от възложителя.

## 1.1. Основна идея

Разработване на уеб базирана система(платформа), която да синтезира всички възможности: конференции , работилници, състезания, стипендии, инициативи, летни училища, обмени, стажове, доброволчество, други.

## 1.2. Цел

В споменатите в т.1.1. възможности обикновено взимат участие тесен кръг от хора, които по една или друга причина са по-осведомени. Целта е чрез тази система да могат да бъдат информирани повече хора и да се стимулира тяхното участие в такива възможности и по този начин да усъвършенстват собствените си способности. Освен това често се наблюдава припокриване на дати за определени възможности, което затруднява организаторите в потенциално набиране на участници, а от друга страна участниците не могат да извлекът максимална полза.

## 1.3. Предназначение

Главната насоченост на системата е към компании, фирми, НПО, младежки и други организации, както и към хората проявяващи интерес към такива мероприятия и имащи желание да участват в тях като партньори или участници.

## 1.4. Дефиниции и ключови думи

|  |  |
| --- | --- |
| Възможност | Коя да е възможност споменато в т.1.1. |
| НПО | Не правителствени организации |
| Потребител | Автор, участник, партньор или администратор |
| Администратор | Потребител, който отговаря за системата |
| Автор | Потребители и организации иницииращи към дадена възможност |
| Участник | Потребител, който ще има възможност да участва в дадена възможност |
| Партньор | Потребител, желаещ да се включи като партньор в дадена възможност |
| База данни | Колекция от информацията, с която си служи системата |
| Автентикация | Идентифициране на потребителя |
| Ауторизация | Права и роли на потребителя, за достъп до даден ресурс |

## 1.5. Подобни идеи и връзки

[http://www.nakhweh.org/en/](http://www.nakhweh.org/en/about)

[http://www.heysuccess.com](http://www.heysuccess.com/programs/Project-Grants.21)

<http://www.edu-active.com>

<http://www.betterplace.org/en>

<http://sponsia.com/>

# 2. Спецификация

## 2.1. Среда на системата

Интерфейсът към системата ще бъде през уеб. Потребителят ще я достъпва като въведе адреса в своя уеб браузър. Ще има обща начална страница за всички посетители. Чрез автентикация посетителя ще може да влезе в системата, след което се ауторизира и му се предоставя достъп до определените ресурси на системата. Ако не е регистриран посетителя ще може да направи това или да разглежда системата като гост. Системата ще си служи с информацията, която ще се извлича и пази в база данни на сървъра.

## 2.2. Основни функционални изисквания

### 2.2.3. Основен модул

#### 2.2.3.1. Потребители

Потребителите ще бъдат два основни вида (организация и индивидуален потребител) и ще могат да се регистрират в системата като въведат **потребителско име, парола** и данните за профила си.

*Забележка: посочените със \* са задължителни:*

1. **Профил на организацията:**

* Вид (НПО, фондация, компания(фирма), университет, училище, друго) \*
* Сфера на дейност \* (една или повече от списъка с видове т. 2.2.3.3.)
* Наименование \*
* Описание \*
* Държава \*
* Град \*
* Адрес \*
* Имейл адрес \*
* Официален сайт
* Фейсбук профил
* LinkedIn профил (ако е компания(фирма))
* Телефон
* Мобилен Телефон
* Лого/Снимка
* Файл (описание или презентация за фирмата)
* Проекти и възможности, които е организирала
* Форми (application, rejecting, approving, feedback)

**Основни функции на организацията:**

* Редакция на профила.
* Създаване на възможности.
* Преглед на възможности. За възможностите, които е създала тя ще може да вижда всички кандидатствали потребители и да преглежда техните апликационни форми и съответно да ги одобрява или отказва. Ще може да вижда крайния списък на всички одобрени за възможността, да генерира PDF или Excel със одобрените кандидати и да отбелязва присъствалите след приключването му и да изпраща feedback форма до участника.
* Създават форми при внедряване на модул „Създаване на форми“ т.2.2.4.

1. **Профил на индивидуалния потребител:**

* Име \*
* Фамилия \*
* Описание за себе си // да се посочи изрично че не е задълж.
* Рождена дата \*
* Държава \*
* Град \*
* Имейл адрес \*
* Образование (начално, средно, бакалавър, магистър, доктор, професор) \*
* Владеене на чужд език (английски, немски, руски, френски, испански, турски, арабски, ромски, арменски, италиански, друг) \*
* Уеб сайт
* Фейсбук профил
* LinkedIn профил
* Мобилен Телефон
* Интереси (списък с видове т. 2.2.3.3.) \*
* Лого/Снимка
* Файл (автобиография)
* Участие в дадена организация
* Проекти и възможности, в които е участвал

**Основни функции на индивидуалния потребител:**

* Редакция на профила.
* Харесване/следване на организация при внедряване на модул „Харесване/следене“ т.2.2.9. По този начин, ако са отбелязали, че искат да получават информация на личната си стена/имейл те ще могат да получават възможности според посочените интереси от дадената организация.
* Абониране за възможности – предстоящи и нови възможности от интересите на потребителя ще се показват на страницата му.
* Създаване на инициатива.
* Преглед на възможности.
* Кандидатстване за член на организация. Чрез бутон ще може да изпрати заявка за членство по имейл адрес в организацията. Този бутон съответно, да е като опция на самата организация дали да го активира.
* Кандидатстване за възможност като попълни изискваните данни и апликационната форма(ако има такава) за възможността. Съответно след като бъде одобрен/отказан той ще може да види това и да получи съответната форма(ако има такава).
* Преглед на харесани/следвани организации.

#### 2.2.3.2. Възможности

Автора ще може да създава възможност като попълни:

*Забележка: посочените със \* са задължителни:*

* Описание.
* Заглавие на събитието *\**
* Категория (от списъка с възможности т.2.2.3.4.) *\**
* Възможности (от списъка с възможности т.2.2.3.4.) *\**
* Сфери на дейност (от списъка със сфери на дейност т.2.2.3.3.) *\**
* Създател *\**
* Описание на събитието *\**
* Държава *\**
* Град *\**
* Адрес
* Дата от *\**
* Дата до *\**
* Час от
* Час до
* Краен срок за кандидатстване *\**
* Максимален брой участници
* Снимка
* Разходи за участниците (напълно поети, частично поети, непоети)
* Допълнителна информация
* Уеб сайт на събитието
* Фейсбук страница на събитието
* Спонсори (име,снимка,линк)
* Програма - Секцията да **не** се вижда при следните възможности: „стипендии“, „доброволчество“, „стаж“, „инициативи“, „обмени“ (секцията „програма“, бих искал да се вижда, при създаване на всички възможности, но да не е задължителна за попълване. От тази гледна точка, че понякога за горепосочените от теб и изключени възможности, има програма или лектори).
* Дата от *\**
* Дата до *\**
* Час от
* Час до
* Информация *\**
* Лектори
* Лектори – добавяне до n-брой лектора. Секцията да **не** се вижда при следните възможности: „състезания“, „стипендии“, „доброволчество“, „стаж“, „инициативи“, „обмени“ (секцията „лектори“, бих искал да се вижда, при създаване на всички възможности, но да не е задължителна за попълване. От тази гледна точка, че понякога за горепосочените от теб и изключени възможности, има програма или лектори).
* Име *\**
* Фамилия *\**
* Снимка
* Длъжност
* Информация
* Организатори – автора да може да отбележи дали ще набира още организатори и ако да, да може да се кандидатства като организатор. Ако се одобри кандидата той ще попадне в тази секция. Възможни съорганизатори са двата вида потребители. Секцията да се преименува на „Осигурен от“ при следните възможности: „стипендии“, „стаж“,
* Списък с организатори

Забележка: При възможност „инициативи“ вместо „Кандидатствай“ да пише „Включи се“

#### 2.2.3.3. Списък със интереси/сфери на дейност

* Хуманитарни науки
* Природни науки
* Социални науки
* Технически науки
* ИТ
* Медицина и здравеопазване
* Изкуство
* Култура
* Бизнес и предприемачество
* Екология и земеделие
* Спорт
* Туризъм
* Медия и комуникации
* PR, Дизайн, Маркетинг
* Образование
* Социални дейности
* Меки умения
* Други

#### 2.2.3.4. Списък с възможности

- категория **конференции**

- категория **работилници**

- категория **летни училища**

- категория **стажове**

* в частна компания
* в държавна институция
* в НПО
* друго

- категория **доброволчество**

* в страната
* в чужбина
* друго

- категория **състезания**

* олимпиади
* есета
* креативни идеи
* бизнес проекти
* снимки
* видеа
* други

- категория **стипендии**

* за бакалавър
* за магистър
* за докторант
* за проект
* за изследване
* други

- категория **обмени**

- категория **инициативи**

* от индивидуален потребител
* от организация
* други

- категория **други**

#### 2.2.3.5. Преглед на всички възможности с филтриране и сортиране

Системата ще трябва да има списък с всички създадени възможности. Ще има филтри и сортиране според различни опции:

* Категория (от списъка с възможности т.2.2.3.4.)
* Възможности (от списъка с възможности т.2.2.3.4.)
* Сфери на дейност (от списъка със сфери на дейност т.2.2.3.3.)
* Държава
* Град
* Дата на провеждане от
* Дата на провеждане до
* Дата deadline от
* Дата deadline до
* Статус (предстоящо,минало)

Ще има възможност за показване на филтрираните събития в колона и списък.

// натискаш локация, излиза ти модалния прозорец, там има различните региони на България и като натиснеш върху няккой от тях, да падат отдолу градове. И да има възможност в самия модален прозорец да натиснеш бутон "чужбина", където да има континенти и държави. За датата може в модален и както тук

<https://www.salto-youth.net/tools/european-training-calendar/search/>

#### 2.2.3.6. Преглед на всички организации в системата с филтриране и сортиране

Системата ще трябва да има списък с всички организации в системата. Ще има филтри и сортиране според различни опции:

* Вид
* Сфера на дейност
* Наименование
* Държава
* Град

#### 2.2.3.7. Календар със всички събития

Системата ще разполага с графичен компонент - календар, в който са отбелязани съответните събития за всеки един ден.

#### 2.2.3.8. Изпращане на имейл.

* Изпращане на имейл до други организации/индивидуални потребители, ако те са отбелязали, че искат да получават
* Да има възможност когато се кандидатства по дадено събитие, организатора автоматично да получи имейл с формата на кандидата.
* Да може организатора да изпраща имейли до кандидати.

#### 2.2.3.9. Възможност за изтриване и редактиране на събития, профили от Администратора.

#### 2.2.3.10. Ауторизация и автентикация на потребителите.

#### 2.2.3.11. Страница „За нас“

Информация за екипа,идеята, ценности, как работи.

#### 2.2.3.12. Партньори

Списък и слайдер със партньори на платформата(име, снимка, уеб сайт)

#### 2.2.3.13. Информация, FAQ, контакти, facebook, twitter, linkedin харесване и др.

### 2.2.4. Модул „Създаване на форми“

Формите ще бъдат четири вида – application, rejecting, approving,feedback

Авторът ще може да избира някоя от предоставените по подразбиране апликациионни форми или ще може да създава своя собствена

### 2.2.5. Модул „Нюзлейтър и лична стена“

Системата ще може да изпраща нюзлетър на участниците(ако са посочили, че искат да получават такива) със предстоящи събития според интересите и филтрите, които са посочили в личния си профил.

### 2.2.6. Модул „Плащане“

Възможност за плащане чрез PayPal

### 2.2.7. Модул „Гемификация“

Възможност на системата да може за даден участник или автор да се добавят точки според различни критерии и действия. Те ще се пазят в базата данни и евентуално ще могат тези с най-много точки да се стимулират,награждават и т.н.

### 2.2.8. Модул „Многоезичност“

Системата ще работи на български и английски език.

### 2.2.9. Модул „Реклами“

Добавяне на Featured и реклами

### 2.2.10. Модул „Генериране на PDF(Excel)“

Генериране на списък с гости и други.

### 2.2.11. Модул „Харесване/следене“

Индивидуалните потребители ще могат да харесват/следват дадена организация и ако са посочили, че искат да получават информация от нея, то тя ще може да се показва на личната стена или на имейл при успешно внедряване на модул „Нюзлейтър и лична стена“ т.2.2.5.